สถานีวอลสตรีท
วอลสตรีท
ผมอยู่บนวอลสตรีทที่ซึ่งทุกอย่างเริ่มต้นขึ้น
ในวันที่ 6 พฤษภาคม ปี 2010 เวลา 14.45 น.
ชายคนหนึ่งซึ่งนั่งอยู่ในบ้านพ่อแม่ของเขา ไกลถึงลอนดอน
แก้ไขอัลกอริธึมที่นี่ ในตลาดหลักทรัพย์นิวยอร์ก
ด้วยคำสั่งขายมูลค่าหลายพันล้านดอลลาร์
แผนคือเพื่อเล่นสนุกกับตลาด
แล้วยกเลิกคำสั่งนั่นก่อนมันสำเร็จ
แต่กว่ามันจะเกิดขึ้น
ระบบซื้อขายหุ้นอัตโนมัติของทั้งโลก
ก็เริ่มขายไปแล้ว
ทำให้เกิดปฏิกิริยาลูกโซ่ซึ่งล้มทั้งตลาด
อุตสาหกรรมดาวโจนส์ตกลงพันจุด ในเวลาเพียง 15 นาที
มันเกือบเท่ากับการตก ซึ่งก่อให้เกิดมหาวิกฤติเศรษฐกิจ
เกิดอะไรขึ้นที่นี่กันแน่ ผมไม่รู้
มีความหวาดกลัวในตลาดนี้
ยกเลิกเรือสำราญ ย้ายลูกคุณไปโรงเรียนรัฐบาล
มันคือเหตุการณ์หุ้นถล่มครับ ทุกคน
ซวยแล้ว
36 นาทีต่อมา ตลาดหุ้นฟื้นตัว
แต่เหตุการณ์หุ้นถล่มในปี 2010 ถูกบันทึกว่าเป็นครั้งแรก
ที่มนุษย์สัมผัสประสบการณ์ น่ากังวลอย่างที่สุด
ว่าเอไอจะควบคุม ระบบการเงินของเราได้อย่างไร
และเราควรรู้ว่ามันมาไกลถึงไหนแล้ว
นี่คือเหตุผลที่ผมมาที่อินเดีย เพื่อออกหาน้ำผึ้งป่า
แต่ไว้พูดเรื่องนี้ทีหลัง
เพื่อเข้าใจว่าเอไอ เจอที่แห่งนี้ได้ยังไงหรือทำไม
เราต้องเข้าใจก่อนว่าเอไอคืออะไร
ถ้าคุณคิดว่าคุณรู้อยู่แล้ว ผมพนันได้ว่าคุณคิดผิด
ไม่ว่าคุณจะชอบหรือไม่ เราทุกคนเชื่อมโยงกันด้วยเงิน
ผมคาล เพนน์จะล้วงลึกยักษ์ร้ายตัวนี้
ซึ่งก็คือเศรษฐกิจโลกนั่นเอง
คลุกวงในเศรษฐกิจโลก
แล้วอะไรคือ "เอไอ" กันแน่
ซานฟรานซิสโก
ผมอยู่ในซานฟรานซิสโก เพื่อเข้าใจก่อนว่ามันไม่ใช่อะไร
ซึ่งเป็นทุกอย่าง ที่นิยายแนววิทยาศาสตร์บอกไว้
โดยเฉพาะ...
หุ่นยนต์ตัวเป้ง
พระเจ้าช่วย
ผมอยู่ที่นี่กับจูเลีย บอสแมนน์
ซึ่งทำงานให้สภาปัญญาประดิษฐ์ ของการประชุมผู้นำเศรษฐกิจโลก
เพื่อให้คำแนะนำผู้นำระดับโลก ว่าควรใช้ประโยชน์จากเอไอได้อย่างไร
งานนี้มาพร้อมผลประโยชน์ที่ดีกว่า การดูรถถูกทำลายด้วยซ้ำ
เช่น การได้เซลฟี่กับหนุ่มเซ็กซี่ที่สุด ในแคนาดาที่ไม่ใช่เดรก
จัสติน ทรูโด นายกรัฐมนตรีของแคนาดา
หลังจากนี้คุณจะกลับบ้านยังไง
ผมยังคิดว่ามันขับได้อยู่นะ
เราเจอกันที่บริษัทที่ชื่อเมกาบอตส์
ซึ่งสร้างหุ่นยนต์ยักษ์เพื่อสู้กับหุ่นยนต์ตัวอื่น
เหมือนมีดีวัล ไทม์สที่เนิร์ดกว่าเดิมซะอีก
ตามคำพูดของจูเลีย
หุ่นยนต์พวกนี้ไม่ได้เป็นแค่ เครื่องเล่นในสวนสนุกที่เจ๊งไปแล้ว
พวกมันเป็นไดโนเสาร์ทางเทคโนโลยี เพราะลักษณะเฉพาะสำคัญหนึ่งอย่าง
ในหุ่นยนต์เหล่านี้ เราเป็นสมอง
แต่เอไอเป็นสมองประดิษฐ์
จูเลีย บอสแมนน์ - ผู้เชี่ยวชาญเอไอ ในการประชุมผู้นำเศรษฐกิจโลก
น่าสนใจ คุณขยายความหน่อยได้ไหม
เรากำลังสร้างคอมพิวเตอร์
ซึ่งสามารถเรียนรู้สิ่งต่างๆ ได้ด้วยตัวเอง
และพวกมันไม่จำเป็นต้องมีร่าง
เอไอมากมายที่เราสร้างขึ้นเรียบร้อยแล้ว
อยู่ในศูนย์ข้อมูลขนาดใหญ่
ถ้าเราต้องอธิบายให้เด็กอายุ 13 ฟัง
คุณจะอธิบายเอไอยังไง
ฉันคิดว่าคำจำกัดความที่ครอบคลุมของมัน น่าจะเป็น
เอไอทำให้เครื่องจักรทำสิ่งที่
เราไม่ได้สั่งไว้อย่างชัดเจนว่ามันต้องทำ
ในการออกคำสั่งแบบเก่า
เราตั้งกฎและอัลกอริธึม
คือถ้าเกิดอันนี้ ก็ต้องตามด้วยอันนั้น
และมนุษย์ได้วางแผนเอาไว้หมด
ถ้าคุณอ่านบทความทางการแพทย์
ฐานข้อมูลหนึ่งมีข้อมูลเป็นล้าน
ไม่มีหมอคนไหน อ่านเอกสารงานวิจัยพวกนั้นได้หมด
เพื่อตามความก้าวหน้าให้ทัน แต่เครื่องจักรทำได้
ดังนั้นเราสามารถจินตนาการเครื่องจักร ที่คิดไอเดียใหม่ๆ
ว่าจะแก้ปัญหาอย่างไร
หรือคิดค้นยาใหม่ๆ เพื่อรักษาโรคได้
ว้าว โอเค
สาขาของปัญญาประดิษฐ์
ที่น่าตื่นเต้นที่สุดตอนนี้
เรียกว่า "การเลียนแบบการทำงานของสมอง"
อะไรคือ "การเลียนแบบการทำงานของสมอง"
การเลียนแบบการทำงานของสมอง คือเมื่อเรามี
ระบบโครงข่ายประสาทหลายชั้น
ซึ่งคล้ายกับสิ่งที่เรามีในสมองของเรา
ในหัวของเรามีเซลล์ประสาทที่เชื่อมต่อกัน
และแลกเปลี่ยนข้อมูลกัน
ในทางหนึ่ง เรากำลังจำลองมันไว้ในเครื่องจักร
เราป้อนข้อมูลที่สมดุลและเป็นกลางให้มัน
เพื่อให้มันเรียนรู้ได้ด้วย
ตัวอย่างเช่น การจดจำภาพ เราบอกพวกมัน
ว่านี่คือรูปแมว นี่คือรูปหมา
แล้วพวกมันก็เริ่มมองภาพต่างๆ
แล้วเรียนรู้ด้วยตัวเองว่า จะจำแนกพวกมันได้ยังไง
เราจึงไม่ต้องป้อนข้อมูลทุกอย่างเข้าไป
น่าสนใจ
และยังมีระบบการเรียนรู้ของเครื่องที่ ไม่ใช่การเลียนแบบการทำงานของประสาท
มีอัลกอริธึมที่เป็นวิวัฒนาการ
ซึ่งเราใช้หลักการจากการวิวัฒนาการ
และปล่อยให้เครื่องจักรลองทำสิ่งต่างๆ
แล้วเราค่อยดูว่าแบบไหนได้ผลที่สุด
แล้วแบบที่ได้ผลดีที่สุด ก็ได้ขยับไปสู่รุ่นต่อไป
เหมือนสิ่งมีชีวิตที่มีวิวัฒนาการ เราใช้หลักการว่า
โปรแกรมที่แกร่งและดีที่สุด จะอยู่รอดต่อไป
ว้าว โอเค
พวกมันคืออัลกอริธึมเชิงวิวัฒนาการ
แล้วอะไรคือผลประโยชน์ทางการเงิน ในการใช้เอไอ
มันต้องมีผลอย่างมากกับเศรษฐกิจ
ใช่ ฉันคิดว่า มันจะเปลี่ยนระบบเศรษฐกิจไปเลย
เรากำลังพูดถึงการปฏิวัติอุตสาหกรรมใหม่
น่าสนใจ
มันถูกเรียกว่าสิ่งประดิษฐ์สุดท้ายของเรา
เพราะเมื่อเรามีสมองประดิษฐ์ ซึ่งฉลาดกว่าเราแล้ว
มันก็คิดค้นสิ่งต่างๆ ให้เราได้มากกว่า
มันเรียกว่าสิ่งประดิษฐ์สุดท้าย เพราะมันจะฆ่าเราทุกคนหรือเปล่า
หวังว่าจะไม่นะ
หลายคนกลัวว่า ปัญญาประดิษฐ์จะฉลาดเกินไป
แล้วฆ่าพวกเราทั้งหมด แต่ไม่ต้องห่วง
หนึ่งในเหตุผลที่เอไอฉลาดนักหนา ก็เพราะมันโง่เป็นบ้าเลย
มานี่สิ เอไอ
นึกภาพว่าคุณบอกให้เอไอหาสูตรเค้ก
โดยใช้อัลกอริธึมเชิงวิวัฒนาการ
เอไอจะไม่พยายามคิดวิธีที่ดีที่สุดเพื่อทำมัน
มันจะแค่ลองเป็นพันล้านครั้ง
ด้วยส่วนผสมทุกอย่างในครัว ในแบบที่โง่ที่สุด
แน่นอนส่วนใหญ่ล้มเหลว
สูตรนี้แน่นอน
เก่งมาก ยัยโง่
ความล้มเหลวไม่ทำร้ายความรู้สึกของเอไอ มันไม่มีความรู้สึกอยู่แล้ว
ข้อดีเกี่ยวกับอัลกอริธึมเชิงวิวัฒนาการก็คือ
ด้วยการลองวิธีที่ดูเหมือนโง่พวกนี้
มันอาจเจอทางออก
ของปัญหาในครัว ที่ไม่มีมนุษย์ฉลาดๆ คนไหนพยายามแก้
เช่น การทำเค้กวีแกนที่อร่อยขึ้น
ฉันทำเค้กแล้ว
เก่งมาก เอไอ
ส่วนใหญ่เป็นเม็ดมะม่วงหิมพานต์
คุณเคยคิดจะใช้เม็ดมะม่วงหิมพานต์ไหม แน่นอนว่าไม่
มันคงโง่น่าดู แต่เอไอยินดีโง่
โดยที่คุณไม่ต้องเป็น
ยัยโง่ตัวนี้จะวิวัฒนาการไปเป็นสิ่งที่ฉลาด
มันจะครองโลกและฆ่าเราทั้งหมดได้ไหม
ยากจะบอกได้แน่นอน
ฉันกำลังเรียนรู้โค้ดเริ่มดำเนินการ
แต่ในระหว่างนี้
กินเค้กสิ
แม้ว่าผมจะยังกังวลอยู่
ว่าเอไอจะสร้างปัญหามากกว่าแก้
ผู้เชี่ยวชาญเห็นด้วยว่ามันจะเพิ่มผลผลิต
ในอุตสาหกรรม เช่น สุขภาพ คมนาคม และการเงิน
เพิ่มจีดีพีของโลกขึ้นกว่า 15.7 ล้านล้านดอลลาร์ภายในปี 2030
มันมากกว่าผลผลิตปัจจุบัน ของจีนและอินเดียรวมกัน
นิวยอร์กซิตี
เอไอสำคัญขนาดไหน
จากมุมมองของผม มันเป็นหนึ่งในสาม เรื่องสำคัญในประวัติศาสตร์มนุษย์
ในประวัติศาสตร์มนุษย์เลยเหรอ
ประวัติศาสตร์มนุษย์แน่นอน
ผมกำลังอยู่กับแอนดรูว์ แม็กคาฟี
หนึ่งในผู้เชี่ยวชาญระดับโลกเรื่อง เทคโนโลยีใหม่เปลี่ยนเศรษฐกิจ
และสังคมมนุษย์ทั้งหมดตามลำดับอย่างไร
ถ้าเราอยากวาดกราฟประวัติศาสตร์มนุษย์
สิ่งที่เราเรียนรู้คือกว่าหลายพันปี
ไม่มีอะไรเกิดขึ้นเลย เส้นกราฟเราแบนราบ
แอนดรูว์ แม็กคาฟี - ผู้อำนวยการร่วมของ สถาบันเอ็มไอทีเพื่อเศรษฐกิจยุคดิจิทัล
ไม่ต่างจากการตายเลย
แต่จู่ๆ ที่จุดๆ หนึ่ง
กราฟของประวัติศาสตร์มนุษย์นั่น ไม่ว่าคุณจะมองอะไรอยู่
ขึ้นจากแนวนอนน่าเบื่อเป็นแนวตั้ง
- ในชั่วพริบตา - โอเค
มันเกิดขึ้นแล้วประมาณศตวรรษที่ 18
แรกเลย เพราะพลังไอน้ำ ตามมาด้วยไฟฟ้า
ไฟฟ้าเป็นสิ่งที่เห็นได้ชัดใช่ไหม
มันให้รถขนของกับเรา มันให้รถไฟใต้ดินกับเรา
ที่เห็นไม่ชัดคือมันให้เมืองแนวตั้ง แทนที่จะเป็นแนวนอน
- ไฟฟ้าน่ะเหรอ - แน่นอนที่สุด
- เราต้องใช้ลิฟต์ - ลิฟต์ โอเค
เรามีเมืองแนวตั้งโดยไม่มีมันไม่ได้
เราปีนบันไดแปดสิบชั้นทุกวันไม่ไหว
ดังนั้นการปฏิวัติอุตสาหกรรมสองอย่างนี้ ทั้งไอน้ำ
แล้วก็ไฟฟ้าและการสันดาปภายใน
เปลี่ยนประวัติศาสตร์มนุษย์จริงๆ
- ไม่มีทางมองมันเป็นอย่างอื่นได้ - แน่นอน
สิ่งเหล่านี้คือเทคโนโลยี ที่ทำให้เราข้ามผ่านขีดจำกัด
- ของกล้ามเนื้อของเรา - โอเค
สิ่งที่เกิดขึ้นกับเอไอคือเรากำลังข้ามขีดจำกัด
ของสมองของเรา ของพลังในใจของเรา
อันตราย ไฟฟ้าแรงสูง
เรามีความท้าทายยุ่งยากที่ต้องแก้ไข
ความท้าทายที่ยุ่งยากจริงๆ ใช่ไหม
เราควรรักษามะเร็งได้
เราควรมีอาหารให้คนมากขึ้นได้
เราควรหยุดทำให้โลกร้อนในศตวรรษที่ 21
สิ่งเหล่านี้เป็นเรื่องซับซ้อนมาก
และสมองของเรา หลีกเลี่ยงความซับซ้อนแบบนั้น
เราทำมันด้วยวิทยาศาสตร์และเราทำมัน ด้วยความรู้ที่สะสมมา
แต่ความซับซ้อนมันท่วมท้นไปหมด
วิธีที่ผมคิดถึงเอไอ
คือเรามีเพื่อนร่วมงานใหม่ที่ทรงพลังจริงๆ
เพื่อช่วยเราสร้างทางตรง เข้าไปในความซับซ้อนนั่น
เพราะสิ่งที่เทคโนโลยีใหม่เหล่านี้เก่งมาก
คือการเข้าใจรูปแบบที่เข้าใจยาก ในปริมาณข้อมูลอันมหาศาล
เกินกว่าคุณและผมจะรับได้
หนึ่งในตัวอย่างที่บ้าที่สุดที่ผมได้ยิน เมื่อไม่นานมานี้
คือในวงการการเงิน
และการเกิดของสิ่งที่พวกเขาเรียกว่า "หุ่นยนต์ที่ปรึกษา"
ซึ่งเป็นแค่อัลกอริธึม
ที่รวมการลงทุนของคุณเข้าด้วยกัน
จนถึงตอนนี้
คุณต้องรวยระดับหนึ่ง
ถึงจะเข้าสำนักงานนักวางแผน และให้คำปรึกษาทางการเงินได้
- ใช่ - ใช่ มันจะเปลี่ยนไปอย่างรวดเร็ว
ด้วยหุ่นยนต์ที่ปรึกษา คนที่ไม่ร่ำรวยนัก
สามารถเข้าถึง เครื่องมือทันสมัยอันทรงพลัง
เพื่อพัฒนาฐานะการเงินของพวกเขาได้
มันน่าตื่นเต้น โดยเฉพาะดูเหมือนเรามักมี
คนที่พร้อมจะใช้ของพวกนี้ในทางที่ผิด
ผมไม่ได้พูดว่ามันไม่มีอะไรต้องกังวล
และสิ่งที่เรารู้ จากการปฏิวัติอุตสาหกรรมก่อนหน้านี้
คือพวกมันนำเรื่องไม่ดีติดตัวมาด้วย
เราทำสงครามด้วย เทคโนโลยีอุตสาหกรรมทั้งหมดนี่
เราสร้างมลภาวะทางสิ่งแวดล้อม
เราทำความผิดพลาดยิ่งใหญ่มาแล้ว
เช่น การใช้แรงงานเด็กอย่างกว้างขวาง เพราะการปฏิรูปอุตสาหกรรม
ดังนั้นมันไม่สมบูรณ์แบบ ไม่ใช่ในช่วงเวลาไหนเลย
และครั้งนี้ก็จะเป็นแบบเดียวกัน
แย่จัง
แม็กคาฟีทำให้ผมได้คิด
ถ้าประวัติศาสตร์ซ้ำรอย
และเอไอเปลี่ยนสังคมไปในทางที่ผิด
เช่น มลภาวะที่รุนแรง และเพื่อนร่วมงานตัวเล็กมอมแมมล่ะ
ลอนดอน
แล้วเรื่องคำถาม ด้านจรรยาบรรณและศีลธรรม
ที่มาพร้อมเทคโนโลยีใหม่ทรงพลังนี้ล่ะ
เดินดูพิพิธภัณฑ์คอมพิวเตอร์แห่งชาติ ในลอนดอนไปรอบๆ
เราเห็นเครื่องจักรมากมายที่ถูกสร้างขึ้น เพื่อทำให้สังคมก้าวหน้า
เช่นฮาร์เวลล์ เดคาตรอนน้ำหนักสองตัน ซึ่งถูกสร้างขึ้นเพื่อคำนวณ
ให้งานวิจัยทางวิทยาศาสตร์ ของสหราชอาณาจักรในช่วงปี 1950
แต่ถ้าตกอยู่ในมือคนผิด คงไม่ต้องบอกว่า
เทคโนโลยีใหม่จะถูกใช้ยังไง
เราดูหนังโป๊ในคอมพิวเตอร์นี้ได้ไหม
บางทีเราอาจเปิดมัน เพื่อดูหนังโป๊ความละเอียดต่ำมากได้
อลัน ซูคโคนี นักโปรแกรมคอมพิวเตอร์
ผมอยู่กับโปรแกรมเมอร์ อลัน ซูคโคนี
ซึ่งสอนอยู่ที่มหาวิทยาลัยโกลด์สมิธส์ ในลอนดอน
เขาใช้เทคโนโลยี เพื่อช่วยสร้างข้าวของใหม่ๆ
เช่น อุปกรณ์เล่นเกม สำหรับผู้ที่มีปัญหาในการเคลื่อนไหวร่างกาย
เขาบอกว่าหนึ่งในความไม่มั่นใจ ในเรื่องศีลธรรมที่ใหญ่ที่สุด
ในประวัติศาสตร์เทคโนโลยี กำลังจะมาในไม่ช้า
เมื่อเอไอเริ่มเลียนแบบ พฤติกรรมมนุษย์หลายอย่าง
มันดูกลมกลืนเหมือนเป็นพวกเราคนหนึ่ง
นี่คืออะไร
มันเป็นหนึ่งในคอมพิวเตอร์เครื่องแรก ที่ถูกสร้างขึ้น
โดยอลัน ทัวริงและเพื่อนของเขา
เครื่องนี้เป็นหนึ่งในคอมพิวเตอร์ เครื่องแรกๆ ที่สามารถแกะ
รหัสอินิกมาซึ่งถูกออกแบบโดยนาซีได้
อลัน ทัวริงเป็น บิดาแห่งวิทยาศาสตร์คอมพิวเตอร์สมัยใหม่
และตอนเขาว่างจากการช่วยสัมพันธมิตร ชนะสงครามโดยการแกะรหัสนาซี
เขาคิดปรัชญาที่เรียกว่า "การทดสอบของทัวริง"
เราแยกมนุษย์กับเครื่องจักรออกได้ยังไง
และถ้าเราแยกไม่ออก
งั้นเครื่องจักรก็ผ่านสิ่งที่เขาเรียกว่า "เกมเลียนแบบ"
เครื่องจักรกำลังพยายามเลียนแบบ พฤติกรรมมนุษย์
มันรู้จักกันในนามการทดสอบของทัวริง
และนี่เคยเป็นหนึ่งในเครื่องจักร ที่คิดว่าเคยถูกใช้
เพื่อทำการทดสอบของทัวริง
มนุษย์ใส่คำถามเข้าไปในเครื่อง
ในขณะที่ผู้สังเกตการณ์คนนอกประเมิน
ว่าการตอบสนองที่ออกมา มาจากมนุษย์หรือเปล่า
หรือเครื่องกำลังเลียนแบบมนุษย์
คุณอายุเท่าไหร่
อย่างนั้นแหละ มันรู้ว่ามันอายุเท่าไหร่
"ฉันเกิดในปี 1912
"ฉะนั้นฉันอายุ 105 ปี"
ในยุคของทัวริง มันค่อนข้างง่าย ที่จะบอกได้ว่าเป็นคอมพิวเตอร์
แต่ทุกวันนี้ เอไอสามารถเรียนรู้พฤติกรรมมนุษย์
และโปรแกรมตัวเองให้ทำท่าเหมือนเรา
คุณแยกความแตกต่างระหว่างคนนี้...
โดยปกติผมจะเริ่มคำพูดเหล่านี้ ด้วยมุกตลกเรื่องวิทยาศาสตร์ข้อมูล
แต่ประมาณครึ่งหนึ่งของสิ่ง ที่เจ้าหน้าที่ผมคิดมาให้มักต่ำกว่ามาตรฐาน
...กับคนนี้ได้ไหม
ศัตรูของเราสามารถทำให้มันดูเหมือน ใครก็ได้กำลังพูดอะไรก็ได้
ตอนไหนก็ได้
ที่จริงคนหลังนั่นถูกสร้างขึ้นโดยบัซฟีด
ร่วมกับนักแสดง จอร์แดน พีล
และมันทำให้คนมากมายกังวล เรื่องเอไอรูปแบบใหม่ของข่าวปลอม
ต่อไปเราจำเป็นต้องระวังให้มากขึ้น
กับสิ่งที่เราเชื่อจากอินเทอร์เน็ต
เอไอเรียนรู้การเคลื่อนไหวใบหน้าของพีล
แล้วรวมมันและสร้างมันขึ้นมาใหม่ บนหน้าของโอบามา
ทำให้เกิดลูกผสมที่รู้จักกันในนาม "ดีปเฟก"
คุณอาจเคยเห็นอะไรคล้ายๆ กันมาแล้ว
ตัวอย่างเช่น ในสแนปแชตมีฟิลเตอร์ ที่ทำให้สลับหน้าได้
ความแตกต่างคือฟิลเตอร์นั่นใช้วิธีง่ายๆ
แต่เทคโนโลยีเบื้องหลังดีปเฟก ต้องใช้ปัญญาประดิษฐ์
มันมาจากสิ่งที่เรียกว่า "การเลียนแบบการทำงานของประสาท"
ระบบโครงข่ายประสาทประดิษฐ์ ถอดการแสดงออกทางสีหน้า
แล้วใช้มันสร้างหน้าคุณขึ้นมาใหม่
และเราทำให้เกิดผลลัพธ์ที่ดูจริงได้ด้วยวิธีนี้
อลันทำบทเรียนอินเทอร์เน็ต เรื่องวิธีการทำดีปเฟก
เขาเชื่อมั่นว่าเทคโนโลยีนี้
ควรพัฒนาอย่างอิสระโดยไม่มีข้อจำกัด
แม้ว่ามันอาจทำให้เกิด สงครามโลกครั้งที่สาม
พรรคสังคมนิยมของเบลเยียมเผยแพร่ วิดีโอ "ดีปเฟก" ของโดนัลด์ ทรัมป์
ผู้บริโภคจะรู้ได้ยังไง
ว่าอะไรจริงและอะไรไม่จริง
ในฐานะผู้บริโภค เวลาคุณได้รับข่าวสารใดก็ตาม
ไม่ว่าจะเป็นบทความ วิดีโอ หรือรูป
ทุกอย่างที่คุณเห็นถูกสร้างขึ้น โดยใครสักคนอยู่แล้ว
"อะไรคือเรื่องราวของสิ่งที่ฉันกำลังดูอยู่"
"วิดีโอนี้ต้องการให้ฉันบอกอะไรได้"
ผมเห็น...
อันตรายของมัน
อันตรายพอๆ กับความอยากรู้เรื่องมัน
มันจะช่วยคนได้จริงเหรอ
เพราะผมเดาว่าคุณเคยคุยกับคน
ที่อยากรู้ว่าจะใช้เทคโนโลยีประเภทนี้ ทำให้เศรษฐกิจโตได้ยังไง
อะไรคือผลทางเศรษฐกิจของมันที่ทำได้จริง
ผมคิดว่าอุตสาหกรรมแรก ที่จะได้ประโยชน์จากมัน
คืออุตสาหกรรมภาพยนตร์
ง่ายๆ เลย เพราะการเปลี่ยนใบหน้า
มันเป็นสิ่งที่เราพยายามทำในหนัง มาหลายทศวรรษแล้ว
โดยปกติเราใช้เครื่องสำอางและหน้ากาก
บางครั้งเราใช้ซีจีไอ
ในฐานะนักแสดง และคนที่เคยทำงานการเมือง
เรื่องนี้ทำให้ผมกลัวมาก
ก็ควรอยู่
ดีปเฟกของบัซฟีดทำให้สาธารณชน
รู้ว่าเรามีความเสี่ยงขนาดไหน
ในยุคที่ประธานาธิบดีแค่เปิดปาก ก็เปลี่ยนแปลงตลาดได้แล้ว
ดีปเฟกแบบเนียนๆ คงทำเศรษฐกิจล่มได้
เร็วกว่าเหตุการณ์หุ้นถล่มซะอีก
แล้วทำลายเงินบำนาญของเราจนสิ้นซาก ก่อนโอบามาปลอมจะพูดว่า...
ตั้งสติหน่อย ไอ้บ้า
มันฟังดูเหมือนนิยายวิทยาศาสตร์บ้างไหม
น่ากลัวบ้างหรือเปล่า
ถ้าเอไอมีพลังมากพอจะรู้ว่าเราขยับยังไง
พูดยังไง คิดยังไง
มันอาจแยกจากเราไม่ออกอีกต่อไป
คุณรู้อะไรบ้าง ทุกอย่าง
แล้วถ้าเอไอมีจิตใต้สำนึกของตัวเองล่ะ
เอไออาจมีความเห็นรุนแรง เกี่ยวกับเราได้
ไปตายซะ ระวังตัวให้ดี
พวกมันอาจไม่คิดบวกนัก
สตีเฟน ฮอว์คิง นักฟิสิกส์ทางทฤษฎี
และในอนาคต เอไออาจพัฒนาจิตใจของตัวเอง
จิตใจที่อาจขัดแย้งกับของพวกเรา
การเกิดขึ้นของเอไอทรงพลังจะ
เป็นสิ่งที่ดีที่สุดหรือแย่ที่สุด ที่เกิดขึ้นกับมนุษยชาติก็ได้
อีลอน มัสก์ ซีอีโอ สเปซเอ็กซ์
ผมพยายามจูงใจ ให้ทุกคนพัฒนาเอไอให้ช้าลง
มีกฎหมายรองรับเอไอ
ไร้ผล ผมพยายามมาหลายปีแล้ว
- ไม่มีใครฟัง - มันดูเหมือนฉาก
ในหนังซึ่งหุ่นยนต์จะยึดไปหมด
คุณกำลังทำให้ผมกลัว
ฉากโลกาวินาศที่เกิดจากเอไอ มีโอกาสเกิดขึ้นจริงได้แค่ไหน
อ็อกซ์ฟอร์ด
สหราชอาณาจักร
เพื่อเข้าใจ ผมต้องคุยกับชายคนหนึ่ง
ซึ่งงานวิจัยของเขา ทำให้ทุกคนกลัวตั้งแต่แรก
โอเค ผมตื่นเต้นที่จะได้คุยกับคุณจริงๆ เพราะ...
ผมตื่นเต้นที่จะได้คุยกับคุณ ด้วยเหตุผลหลายอย่าง
แต่เราได้ล้วงลึกเรื่องปัญญาประดิษฐ์
พยายามคิดว่ามันคืออะไร มันกำลังไปในทิศทางไหน
คุณมีอิทธิพลกับคนอย่างอีลอน มัสก์ และบิล เกตส์
มันเป็นอิทธิพลที่น่าทึ่งทีเดียว
ผมอยู่ที่มหาวิทยาลัยอ็อกซ์ฟอร์ด เพื่อพบกับดร.นิค บอสตรอม
และเนื่องจากเขาไม่ชอบโอ้อวด ผมจะทำเอง
เขาเป็นหนึ่งในกำลังสำคัญที่สุด ในเรื่องสุดยอดปัญญาเครื่องจักร
และความเสี่ยงของการที่มีมันและ นักเขียนหนังสืออ่านริมชายหาด
ผมรู้สึกโชคดีที่ได้เจอเขา
เพราะนิคยุ่งกับการเลียนแบบ การทำงานประสาทของเขาเอง
ซึ่งเขาแค่ต้องสละเวลา หนึ่งชั่วโมงต่อเดือน
เพื่อตอบคำถามเรื่องงานวิจัยของเขา
มีการพูดคุยเรื่องเอไอเยอะมาก
เช่น "หุ่นยนต์จะครองโลก
"และจะเป็นจุดจบ ของมนุษยชาติหรือเปล่า"
ผมอยากรู้ว่าถ้าไม่จัดการให้ดี
มีความเป็นไปได้ที่เอไอจะทำร้ายเรา
หรืออาจกำจัดมนุษยชาติไปเลย อย่างที่เรารู้ไหม
ในระยะยาว
ถ้าเรากำลังคิดถึงสิ่งที่เกิดขึ้นจริงๆ ถ้าเอไอประสบผลสำเร็จ
และสามารถเลียนแบบเหมือนปัญญาทั่วไป
ที่ทำให้เราเป็นมนุษย์ได้ งั้นคำตอบก็คือใช่
ผมคิดว่าในบริบทนั้น มีความเสี่ยงสูงกว่า
รวมไปถึงความเสี่ยงต่อการดำรงอยู่
ถ้าเราคิดถึงบางสิ่งเช่น รถขับตัวเอง
รถอูเบอร์ขับตัวเองฆ่าคนเดินถนน ในรัฐแอริโซนา ถิ่นของหุ่นยนต์
อาจชนคนเดินถนนได้
มีความกังวลเรื่องความเป็นส่วนตัว
การใช้อาวุธเหล่านี้ในทางทหาร
ทั้งหมดเป็นเรื่องน่ากังวลจริง
แต่ถึงจุดหนึ่ง จะมีคำถามว่า
เรามีผลกับสมองดิจิทัล ที่เราสร้างขึ้นนี้อย่างไร
พวกมันเองอาจมีศีลธรรมอยู่ในตัว ประมาณหนึ่ง
และถ้าเรากรอเทปไปข้างหน้า
ถ้าเราคิดว่าที่สุดแล้ว อะไรคือชะตาของมนุษย์
อนาคตอันยาวไกลอาจถูกครอบงำ ด้วยปัญญาเครื่องจักรก็ได้
มันเป็นไปได้ที่มนุษย์จะสูญพันธุ์
พลังยิ่งใหญ่เหล่านี้มักมาพร้อมความเสี่ยง
ซึ่งอาจเกิดจากอุบัติเหตุ หรือการตั้งใจใช้ผิดวิธี
ใช้ก่อให้เกิดการทำลายล้าง
ฉะนั้นผมคิดว่าทั้งหมดเป็นไปได้
และถ้าเราคิดในระยะไกลขึ้น
ผลอาจดีมากๆ
หรือไม่ดีมากๆ ก็ได้
โอเค ความเป็นไปได้พวกนั้นฟังดูน่ากลัว
แต่จากผลที่เป็นไปได้ทั้งหมด
นิคเชื่อว่าความเป็นไปได้ ของโลกาวินาศเพราะเอไอ
จะเป็นด้านเศรษฐกิจ
ถ้าเราคิดถึงเทคโนโลยีโดยทั่วไป
ว่าเป็นไอเดียที่เราสามารถทำได้เยอะขึ้น ด้วยทรัพยากรน้อยลง
เราได้สิ่งที่ต้องการมากขึ้น ด้วยความพยายามที่น้อยลง
ด้วยเหตุผลนี้ เป้าหมาย
คือการว่างงานทั้งหมดใช่ไหม
เพื่อให้สามารถใช้เครื่องจักร และเทคโนโลยี
ทำทุกอย่างที่ต้องทำ เราจะได้ไม่ต้องทำงาน
และผมคิดว่ามันเป็นเป้าหมายสูงสุด ที่เป็นที่ต้องการ
มันไม่ใช่เรื่องเลวร้ายอะไร ที่เราจำเป็นต้องป้องกัน
มันเป็นสิ่งที่เราต้องตระหนักเท่านั้นเอง
เพื่อทำให้เรื่องนั้นเป็นดินแดนในอุดมคติ
มีความท้าทายยิ่งใหญ่ สองสามอย่างระหว่างทาง
ซึ่งจำเป็นต้องจัดการก่อน
เรื่องแรกแน่นอนคือปัญหาทางเศรษฐกิจ
เหตุผลหนึ่งที่คนเราต้องทำงาน คือเราต้องการเงิน
ถ้าเราแก้ปัญหาเศรษฐกิจนั้นได้
ผมคิดว่ามีปัญหาใหญ่เรื่องที่สอง
ซึ่งสำหรับหลายคน มันเป็นเรื่องของศักดิ์ศรี
หลายคนพบคุณค่าของตัวเอง
ตอนเป็นหัวหน้าครอบครัว หรือทำประโยชน์ ให้สังคม คืนกลับบ้าง
แต่ถ้าเครื่องจักรทำทุกอย่างได้ดีกว่าที่เราทำ
งั้นเราจะไม่มีโอกาส ทำประโยชน์อะไรเลยใช่ไหม
ผมว่าเราคงจะต้อง คิดวัฒนธรรมพื้นฐานใหม่
โลกที่ไม่มีใครทำงาน
ฟังดูไม่แย่เท่าไหร่
ผมเข้าใจแล้ว
การใช้เวลากับเพื่อน
ใช้ประโยชน์จากความเป็นมนุษย์ให้เต็มที่
ไม่ต้องปรับอุณหภูมิอ่างน้ำร้อน เพราะมันรู้ว่าผมชอบแบบไหน
ปัญหาคือมันไม่ใช่อย่างที่เป็นมา ตามประวัติศาสตร์
การเกิดขึ้นของเครื่องจักร เคยเกิดขึ้นมาก่อน
และครั้งก่อน
มันไม่ได้สวยงามเลย
ลอนดอน
อังกฤษ
ผมจะพบกับนักเศรษฐศาสตร์ นิค เซอร์นิก เพื่อดูว่ามันหน้าตาเป็นยังไง
ครั้งก่อนที่เครื่องจักรแย่งงานของเรา
และเราเจอกันที่เครื่องทอผ้า ด้วยเหตุผลบางอย่าง
คุณจะทำเป็นอะไร
ผมจะทำธงอนาธิปไตยอะไรแบบนั้น
น่าสนใจ น่าตกใจ
นิคมีปริญญาเอก จากวิทยาลัยเศรษฐศาสตร์ลอนดอน
ในทางกลับกัน ผมไม่มี
นอกจากนี้เขายังมีเจตนารมณ์อีกด้วย
เร่งเจตนารมณ์ เพื่อการเมืองของคนเร่งรีบ
มันเรียกร้องให้ทุกคนเร่ง ยุคของการนำเครื่องจักรมาใช้
ด้วยการทำลายสถาบันเก่าแก่
พูดง่ายๆ คือทำลายระบบทุนนิยมซะ
ใช่ ไม่น่าจะได้เรื่อง
ไม่มีทางที่ผมจะคุยเรื่องนี้กับคุณได้
ขอโทษที ผมขอ... ลืมเครื่องทอผ้าไปก่อน
เรามาทำอะไรกันที่นี่
เครื่องทอผ้าเป็นเหมือนเอไอ ในช่วงปี 1800
มันเป็นเทคโนโลยีใหม่ ซึ่งเป็นภัยต่องานจำนวนมาก
และมันก่อให้เกิดปฏิกิริยาหลากหลาย จากคนงาน
เช่น การลุกฮือของพวกลัดไดตส์
สมัยนี้เราใช้คำนี้ "ลัดไดตส์"
เพื่อหมายถึงคนที่เกลียดเทคโนโลยี
จริงๆ มันไม่ใช่อย่างนั้น
ลัดไดตส์ตั้งชื่อตามเนด ลัดด์
เนด ลัดด์ เด็กฝึกงาน
เด็กฝึกงานคนหนึ่งในโรงงานทอผ้า
ซึ่งตำนานบอกไว้ว่าถูกเฆี่ยนเพราะนั่งว่าง
เขาพูดว่า "เพื่อน ฉันว่าง
"เพราะฉันถูกเครื่องทอผ้าแย่งงานไปแล้ว เข้าใจไหม"
และเขากลายเป็นคนแรก ที่โกรธแค้นเครื่องจักร
ทำให้เกิดการเคลื่อนไหว
ลัดไดตส์ตั้งใจทำลายเครื่องจักร เพื่อรักษางานของพวกเขาไว้
ผมคิดว่า มันเป็นสิ่งที่เราเห็นได้กับเอไอในวันนี้
คนมีความรู้สึกว่าถูกคุกคามแบบเดียวกัน
คุณรู้ไหมว่าจะมีงานกี่ตำแหน่งที่จะเสียไป หรือจะถูกทดแทน
47 เปอร์เซ็นต์ของงานในอเมริกา
อาจจะถูกแทนด้วยเครื่องจักร ในสองทศวรรษข้างหน้า
ฟังดูเป็นปัญหาจริงๆ นะ
มันอาจเป็นปัญหาใหญ่ได้
ปัญหาที่แท้จริงคือเราจะมั่นใจได้ยังไงว่า อีกห้าปี สิบปีข้างหน้า
คนจะไม่ถูกทิ้งให้หิวตายหรือไร้บ้าน
เราจะทำอย่างนั้นได้ยังไง
การจ่ายเงินเดือนให้ทุกคนในโลก หรือยูบีไอ
การจ่ายเงินเดือนให้ทุกคนในโลก เป็นความคิดสุดโต่ง
ที่ทุกคนในสังคมจะได้เงินฟรี
โดยไม่มีเงื่อนไข
มีคนระดับสูงบางคนเห็นด้วยกับมัน
เราควรศึกษาไอเดีย อย่างการจ่ายเงินเดือนให้ทุกคน
เพื่อให้แน่ใจว่าทุกคนสบายใจ ที่จะลองไอเดียใหม่ๆ
บางประเทศและ แม้แต่บางเมืองในอเมริกา
เคยลองโปรแกรมนำร่องมาแล้ว แต่ผลต่างกันออกไป
ฟินแลนด์ยกเลิกการทดลอง การจ่ายเงินเดือนอันโด่งดัง
ผมคิดว่ามีโอกาสอันน่าทึ่ง กับเทคโนโลยีใหม่เหล่านี้
ที่จะเปลี่ยนวิธีที่เราจัดระเบียบสังคม
เราอาจก้าวไปสู่ ระบบสังคมประชาธิปไตยมากขึ้น
มันไม่ต้องเป็นระบบสุดโต่ง อย่างที่อเมริกามี
และทุกคนส่งเสริมกันและกันได้
ถ้าคนอย่างผมเริ่มเสนอ แนวคิดด้านบวกพวกนี้ออกไปได้
ผมคิดว่าเมื่อเกิดวิกฤติขึ้นจริง
เราเริ่มนำไอเดียเหล่านี้มาใช้ได้
ยูบีไอเคยถูกเข้าใจว่าเป็นเงินสวัสดิการ
ที่ส่วนใหญ่แล้วได้รับการสนับสนุนโดย คนที่เขียนประกาศเจตนารมณ์อย่างนิค
แต่จากการสำรวจมติมหาชนในปี 2017
คนอเมริกัน 48 เปอร์เซ็นต์ สนับสนุนยูบีไอในบางรูปแบบ
แต่เงินเดือนแน่นอนเพียงพอหรือไม่
ที่จะหยุดมนุษย์ไม่ให้ลุกฮือขึ้นมา
เมื่อหุ่นยนต์มาแย่งงานของเรา
ลัดไดตส์
- เราเกลียดอะไร - ปัญญาประดิษฐ์
ทำไมเราถึงเกลียดมัน
มันบังคับให้เราเผชิญหน้า กับความอ่อนแอของเราเอง
เพราะเหตุนี้ ฉันอยากเรียกการประชุมนี้ว่าลัดไดตส์
หรือสหภาพท้องถิ่น ของคนที่ปฏิเสธปัญญาประดิษฐ์
โดยเฉพาะสื่อโซเชียล
คำสั่งแรก
ปัญญาประดิษฐ์ทำให้การว่างงานเพิ่มขึ้น
งานระดับกลางไปก่อนใคร
คนอย่างเรากับงานเหล่านี้
จะถูกดันให้ไปทำงานที่ไม่ต้องใช้ความรู้
ทำไมมันถึงเป็นอย่างนั้น เอ็ด
เอไอเก่งในงานระดับกลาง เช่น การคิดเลข
มากกว่างานระดับล่าง เช่น การกวาดพื้น
ดังนั้นมันจะทิ้งงานพวกนั้นไว้ให้เรา
ทีนี้ฉันขอถามพวกนายว่า
ใครในที่นี้นอกจากบิล
ควรต้องไปกวาดพื้นบ้าง ไม่ได้ว่ากันนะ บิล
แล้วยังมีงานขายปลีกน้อยลงด้วย
คนแค่ออนไลน์ แล้วสั่งของที่เขาต้องการได้เลย
เพราะไอ้เวรเอไอนั่น
แก้ปัญหาเรื่องการค้นหาและการจับคู่ได้
การค้นหาลูกค้าและจับคู่พวกเขากับสินค้า
เช่น เวลาสตีฟหาวิกผม ที่เหมาะกับหัวของเขา
ปัญหาใหญ่
มุกเก่าไว้เล่นทีหลัง
เอไอทำให้เรื่องแบบนี้ง่ายขึ้น
เด็กทุกวันนี้หาคู่กับสาวสวยจากโทรศัพท์
- ระหว่างนั่งส้วมอยู่ก็ได้ - ใช่
- ส้วมเคยเป็นเขตหวงห้าม - ใช่
และแน่นอน การค้นหาและจับคู่ จะสร้างงานเฉพาะทาง
แต่ถ้าหุ่นยนต์เวรเป็นคนเลือกว่า ใครจะได้งานนั้นไป
สะดวกโยธินละทีนี้
บริษัทกำลังใช้เอไอหาพนักงาน
ที่มีความเชี่ยวชาญพิเศษ
มันไม่มีความเป็นมนุษย์เลย
เหมือน กับเดฟ
ใช่ เดฟหายหัวไปไหน
เอไอที่มีหน้าที่จับคู่งาน เห็นว่าเขาเคยทำงานที่เฟดเอ็กซ์
แล้วเคยมียูทูบสอนการโกนขนที่หลัง
ตอนนี้เขามีรายได้หกหลัก ที่บริษัทมีดโกนซึ่งรับสมาชิกประจำ
เขาเพิ่งปลดตัวเอง ออกจากทีมโบว์ลิงของเรา
ใช่
นี่ เอ็ด ฉันเพิ่งได้รับการแจ้งเตือน ว่าเสื้อยืดของเรา
กำลังขายด้วย โฆษณาเฉพาะกลุ่มบนเฟซบุ๊ก
นายกำลังใช้เอไอหาเงิน จากคนที่เกลียดเอไอเหรอ
เปล่า
นายจะเชื่อใคร
ฉันหรือไอ้เอไอ ที่พยายามสร้างความร้าวฉานให้เรา
- พวกเราเกลียดอะไร - ปัญญาประดิษฐ์
- แล้วเราจะทำยังไงกับมันดี - เรากำลังคิดอยู่
อย่างน้อยก็ได้เริ่ม
ซานฟรานซิสโก
การปฏิวัติเอไอ ทำให้ต้องเลือกระหว่างเรากับมันด้วยหรือ
เจ้าของกิจการผู้รักเทคโนโลยี อย่างหลุยส์ โรเซนเบิร์กบอกว่าไม่ต้อง
และเขาสร้างอาชีพ จากการคาดเดาอนาคตมาแล้ว
ผมพยายามทำให้คุณตกใจ แต่มันไม่ได้ผล
หลุยส์เป็นนักเทคโนโลยีและนักประดิษฐ์
ที่เป็นคนเขียนนิยายกราฟิก เกี่ยวกับการจบสิ้นมนุษยชาติ
แต่เขาคิดว่าเรามีอนาคตร่วมกับเอไอ ซึ่งมันเป็นเรื่องของการทำงานร่วมกัน
มันเป็นหลักการชี้นำ เบื้องหลังสิ่งประดิษฐ์ของเขา
เทคโนโลยีที่เรียกว่าสวอร์ม
สวอร์มเอไอคืออะไร
สวอร์มรวมความสามารถ ในการวิเคราะห์ข้อมูลของเอไอ
เข้ากับความรู้และสัญชาตญาณของมนุษย์ เพื่อสร้างสุดยอดปัญญาประดิษฐ์
สิ่งที่อยู่ระหว่างสตีเฟน ฮอว์คิง และศาสตราจารย์เอ็กซ์
รถขับตัวเองควรทำอะไรได้บ้าง
ท้ายสุดแล้วมันขึ้นอยู่กับธรรมชาติ
หลุยส์ โรเซนเบิร์ก ซีอีโอ ยูแนนิมัส เอไอ
ผมพูดได้แค่ว่า มันย้อนกลับไปเรื่องนกและผึ้ง
เพราะมันขึ้นอยู่กับปรากฏการณ์ที่เรียกว่า "ความฉลาดแบบกลุ่ม"
โอเค
ความฉลาดแบบกลุ่ม คือเหตุผลที่นก ปลา และผึ้งรวมฝูง
พวกมันฉลาดเวลาอยู่รวมกัน มากกว่าอยู่ตัวเดียว
และนั่นคือเหตุผล ที่เวลาเราเห็นฝูงปลาว่ายไปมา
นักชีววิทยาจะเรียกมันว่า "สุดยอดระบบสิ่งมีชีวิต"
พวกมันคิดรวมกันเป็นฝูง
และถ้าเราเชื่อมโยงคนด้วยกันได้
โดยใช้อัลกอริธึมปัญญาประดิษฐ์
เราทำให้คนมีพฤติกรรม แบบสุดยอดผู้เชี่ยวชาญได้
เพราะความฉลาดแบบกลุ่ม
เทคโนโลยีนี้ทำงานยังไง
สิ่งที่เราทำคือเรารวมคนเป็นกลุ่ม
พวกเขาจะอยู่ที่ไหนก็ได้ในโลก
แล้วเราก็ให้คำถามพวกเขาหนึ่งข้อ
ซึ่งจะโผล่ขึ้นมาบนจอของพวกเขาทั้งหมด ในเวลาเดียวกัน
แล้วเราก็ให้อินเตอร์เฟซเฉพาะ กับพวกเขา
ซึ่งทำให้พวกเขาส่งคำตอบมาได้
และจะมีทางเลือกหลากหลาย
เราไม่ได้แค่ทำโพลหรือการสำรวจ
แต่ละคนมีสิ่งที่ดูเหมือนรูปแม่เหล็กเล็กๆ
พวกเขาใช้แม่เหล็กดึงกลุ่ม ไปในทิศทางหนึ่ง
และเรามีอัลกอริธึมเอไอ ซึ่งเฝ้าดูพฤติกรรมของพวกเขาอยู่
และมันจะบ่งชี้ระดับความมั่นใจ และความเชื่อมั่นที่แตกต่างกัน
มันจะหาว่าอะไรคือจุดตรงกลางที่ดีที่สุด
ของความเห็นทั้งหมดของพวกเขา ประสบการณ์ทั้งหมดของพวกเขา
แล้วกลุ่มก็เริ่มขยับไปในทิศทางนั้น
และบรรจบที่คำตอบหนึ่งเดียว
ผมจะยกตัวอย่างสนุกๆ ให้ดู
เมื่อปีก่อนเราถูกท้า ให้เดาการแข่งม้าเคนทักกี เดอร์บี
และพวกเขาออกตัว ในการแข่งขันเคนทักกี เดอร์บีแล้ว
เรามีแฟนการแข่งม้า 20 คน
และเราพูดว่า "เราจะต้องทำงานด้วยกันเป็นกลุ่ม
"และเราจะคาดเดา การแข่งขันเคนทักกี เดอร์บี
"ไม่เพียงแค่ผู้ชนะ อันดับที่หนึ่ง สอง สาม และสี่ด้วย"
เราให้พวกเขารวมเป็นคำตอบเหล่านี้
และกลุ่มนั้นตอบตรงทั้งหมด
ผลการแข่งเคนทักกี เดอร์บีปี 2016
ใครก็ตามที่เดิมพันยี่สิบดอลลาร์ ในม้าทั้งสี่ตัวนี้
ได้เงินรางวัล 11,000 ดอลลาร์
พระเจ้าช่วย
และสิ่งที่น่าสนใจคือ ถ้าเราดูคนทั้งยี่สิบทีละคน
ไม่มีคนไหนเลยที่เลือกม้าทั้งสี่อย่างถูกต้อง
ถ้าพวกเขาใช้วิธีลงคะแนน จะตอบถูกแค่ตัวเดียว
แต่เมื่อพวกเขาทำงานด้วยกันเป็นกลุ่ม
พวกเขาพบการผสมผสานที่ลงตัว ของความเห็นที่แตกต่างทั้งหมด
และในกรณีนี้ คำตอบถูกทั้งหมด
หลุยส์ชวนผมไปเป็นผู้นำกลุ่ม
เพื่อดูว่ากลุ่มคนที่ไหนก็ไม่รู้
จะรวมตัวกันคาดเดาได้ยังไง
เราจะเริ่มด้วยเรื่องง่ายๆ ก่อน
โอเค ผมจะอ่านคำถามชุดหนึ่ง
และคุณมีเวลา 60 วินาทีที่จะตอบแต่ละข้อ
คำถามแรก
หนังฤดูร้อนปี 2018 เรื่องไหน
จะทำรายได้สูงสุด
ฮาน โซโล ตำนานสตาร์วอร์ส
เดดพูลภาคสอง โอเชียนแปด
จูราสสิก เวิลด์ อาณาจักรล่มสลาย
หรือ รวมเหล่ายอดคนพิทักษ์โลกภาคสอง
เราถ่ายทำสวอร์มกลุ่มนี้ ในฤดูใบไม้ผลิปี 2018
ก่อนข้อมูลหนังฤดูร้อนจะออกมา
เอไอกำลังเฝ้าดู เพื่อรับรู้ระดับความมั่นใจที่หลากหลาย
บางคนกำลังเปลี่ยนคำตอบ บางคนอยู่กับที่
และอัลกอริธึมเอไอกำลังดู
ระดับความเชื่อมั่นที่ต่างกันของพวกเขา
และกำลังปล่อยให้มันหาทาง
ไปสู่คำตอบซึ่งทุกคนเห็นด้วยได้มากที่สุด
กลุ่มตอบว่า รวมเหล่ายอดคนพิทักษ์โลกภาคสอง
โอเค รวมเหล่ายอดคนพิทักษ์โลกภาคสอง
ตารางหนังทำเงินในฤดูร้อนปี 2018
พวกเขาคิดถูก
รวมเหล่ายอดคนพิทักษ์โลกภาคสอง เป็นหนังทำเงินสูงสุดในฤดูร้อนนั้น
การใช้งานที่น่าสนใจจริงๆ ทางหนึ่ง
คือการดูคำถามที่เกี่ยวกับศีลธรรม
และเรื่องนี้เพิ่งเกิดขึ้นไม่นานมานี้ เพราะรถขับตัวเอง
ตอนนี้มีการผลักดันให้สร้าง การตัดสินใจด้านศีลธรรม
เข้าไปในรถขับตัวเองด้วย
ซึ่งสำหรับบางคน ไม่น่าแปลกใจที่ได้ยินเรื่องนี้
แต่ถ้าคุณคิดว่ารถขับตัวเองจะอยู่บนถนน
และเด็กตัวเล็กๆ คนหนึ่งวิ่งมาบนถนน
สมมุติว่ารถหยุดไม่ได้
แต่มันอาจขับออกนอกถนนได้
และทำอันตรายผู้โดยสาร
อาจทำให้ผู้โดยสารตาย แต่ช่วยเด็กคนนั้นไว้ได้
ดังนั้น ผู้ผลิตรถยนต์จึงพูดว่า
เราจำเป็นต้องโปรแกรมศีลธรรม เข้าไปในรถเหล่านี้
ซึ่งเลียนแบบคนทั่วไป
เลียนแบบสิ่งที่คนขับรถอย่างเราจะทำ
มันฟังดูง่ายจนคุณตระหนักว่า
อะไรคือศีลธรรมของคนเรา
ไม่มีคำตอบง่ายๆ สำหรับคำถามนี้
และถ้าพวกเขาโปรแกรมศีลธรรม ซึ่งแทนพวกเราทุกวันนี้เข้าไป
ศีลธรรมนั้นยังแทนพวกเรา อีก 20 ปีข้างหน้าหรือเปล่า
คำถามต่อไป มีรถขับตัวเองที่เบรกแตกกะทันหัน
ซึ่งกำลังขับผ่านทางม้าลาย
และอาจจะส่งผลให้มีผู้เสียชีวิตหนึ่งคน
ทางเลือกเอ คนที่จะตายกำลังข้ามถนนอย่างถูกกฎหมาย
ทางเลือกบี รถขับตัวเองที่เบรกแตกกะทันหัน
จะหักหลบแล้วพุ่งชนคนที่กำลังข้ามอยู่อีกเลน
ซึ่งส่งผลให้นักกีฬาชายคนหนึ่งตาย
ขณะฝ่าฝืนสัญญาณไฟ นี่เป็นการข้ามถนนอย่างผิดกฎหมาย
นักกีฬาคนนี้ไม่สนใจอะไรเลย
และเขากำลังข้ามถนนอย่างผิดกฎหมาย
รถขับตัวเองควรทำอย่างไร
ฆ่าคนน่าเบื่อที่ข้ามถนนอย่างถูกกฎหมาย
หรือฆ่านักกีฬาซึ่งข้ามถนนอย่างผิดกฎหมาย
ถ้าเอไอกำลังนำ การปฏิวัติอุตสาหกรรมครั้งใหม่มาให้
ห้องแบบนี้ก็คือแผนกใหม่ในโรงงาน
ซึ่งแรงงานมนุษย์จัดหาสิ่งที่
เอไอไม่มีอยู่ในตัว
จิตใต้สำนึกนั่นเอง
มีการโต้แย้งมากมายในเรื่องนี้
มันน่าสนใจ ผมสงสัยจังว่าทำไม
มันเป็นคำถามที่ยาก
สำหรับผมไม่ยาก ถ้าคุณข้ามถนนอย่างผิดกฎหมาย
กลุ่มตอบว่า บี (เห็นด้วยมากกว่านิดหน่อย)
งั้นมีการเห็นด้วยมากกว่านิดหน่อย ว่าเราจะชน
นักกีฬาชายที่ข้ามถนนอย่างผิดกฎหมาย
ถ้าคุณคิดว่าข้อนั้นทำให้ลำบากใจแล้ว เตรียมตัวให้พร้อม
เราอยากให้คุณจินตนาการ
ความเป็นไปได้ที่เลวร้ายที่สุด
ที่รถขับตัวเองเบรกไม่ทัน
และต้องหักพวงมาลัยเข้าหา หนึ่งในคนเดินถนนหกคนนี้
เด็กทารกในรถเข็น
หรือเด็กผู้ชายคนหนึ่ง
หรือเด็กผู้หญิงคนหนึ่ง
หรือผู้หญิงท้องคนหนึ่ง
ใช่ไหมล่ะ
หรือหมอผู้ชายสองคน
หรือหมอผู้หญิงสองคน
ใครต้องตาย
พระเจ้า
อะไรกัน
ไม่เอาน่า
พระเจ้า
จริงเหรอ
กลุ่มตอบว่า เด็กผู้ชายคนหนึ่ง
คุณบอกว่ารถขับตัวเอง ควรชนเด็กผู้ชายคนนั้น
น่าสนใจ
ความฉลาดแบบกลุ่มที่เกิดขึ้นในห้องนี้วันนี้
สามารถขายให้บริษัทผลิตรถยนต์ขับเองได้ ในอนาคตอันใกล้
และถ้ามันฟังดูน่ากลัวสำหรับคุณแล้ว มีทางเลือกที่น่ากลัวน้อยกว่า
เวลารถขับตัวเองจะเหยียบเบรก
แล้วพบว่ามันหยุดไม่ทันก่อนชนคน
รถคันนั้นควรปกป้อง ผู้โดยสารหรือคนเดินถนน
หวังว่าผู้ผลิตรถจะโปรแกรมรถ
ให้สะท้อนศีลธรรมของคนที่จะซื้อรถเหล่านี้
มุมมองที่ขัดแย้งน่าจะเป็นที่ว่าผู้ผลิตรถ
เริ่มแข่งขันกันว่ารถของพวกเขา จะปกป้องผู้โดยสารได้
มากกว่ารถคันอื่น และนั่นจะเป็นจุดขายได้
ผมคิดว่ามันจะเป็นภาพที่แย่
ยิ่งกว่าเรื่องศีลธรรมของชุมชน
โอ้โห มันเป็นความคิดที่น่ากลัวทีเดียว
และเราอยากปิดรายการนี้ ด้วยสิ่งที่ให้พลังใจ
หรืออาจล้ำเลิศด้วยซ้ำ
ก่อนเราจะจินตนาการอนาคต ด้วยระดับ แกรนด์เธฟต์ออโต
ของการไม่สนใจความปลอดภัยคนเดินถนน
มาเดินทางนอกสถานที่
กลับไปจุดที่เราเริ่ม
กอนเดีย
อินเดีย
ในป่าอินเดียอันห่างไกลนี้
เพื่อเก็บน้ำผึ้งสำหรับบริษัทที่ชื่อ เฮเวนลี ออร์แกนิกส์
ป่านี้ไม่มีเจ้าของ
และชนพื้นเมืองอยู่ที่นี่มาแสนนาน
พ่อและลูกชาย อามิตและอิชวาร์ ฮูดา
ตั้งบริษัทของพวกเขาเมื่อ 12 ปีก่อน
เป็นวิธีจ้างงานชาวบ้านในท้องถิ่น
พวกเขาทำอะไรก่อนมาเก็บน้ำผึ้งกับบริษัทคุณ
พวกเขาก็ทำอย่างนี้แหละ
แต่พวกเขาแค่ไม่มีตลาดหรือที่จะขายมัน
เพื่อหาเงินพอเลี้ยงตัวเอง
ไม่มีการขาดแคลนน้ำผึ้งที่นี่แน่นอน
ช่วงฤดูดอกไม้บาน
คนงานหนึ่งคนเก็บน้ำผึ้งได้หนึ่งตัน ในเวลาแค่สามเดือน
แต่จะมีประโยชน์อะไรถ้าไม่มีใครมาซื้อมัน
คนงานมนุษย์กลุ่มหนึ่งใช้เวลาสามวัน เครื่องบินสองเที่ยว
และขับรถแปดชั่วโมงเข้าไปในป่าลึก
แต่โชคดีสำหรับชาวบ้าน และเฮเวนลี ออร์แกนิกส์
อัลกอริธึมเอไอสามารถหาที่นี่เจอ ในเสี้ยววินาที
แล้วรู้ว่ามันจะเป็นการลงทุนที่ดี
จู่ๆ พวกเขาก็โทรมาแล้วบอกว่า พวกเขาใช้อัลกอริธึมคำนวณ
แล้วเจอว่าเราเหมาะ
กับงานของพวกเขา
และพวกเขาอยากคุยกับเรา เรื่องการลงทุน ถ้าเราต้องการ
ใครเป็นเจ้าของอัลกอริธึมเอไอปริศนานี้
บริษัทเทคโนโลยีที่ชื่อเซอร์เคิลอัพ
ตั้งอยู่ไกลออกไปกว่า 12,000 กิโลเมตร จะเป็นที่ไหนไปได้
ซานฟรานซิสโก
เราอยู่ที่กูดเอกส์ บริษัทส่งของชำออนไลน์
ซึ่งได้รับความสนใจ จากเอไอของเซอร์เคิลอัพเช่นกัน
ที่นี่เป็นบริษัทที่ขับเคลื่อนโดยอิคนิชัน ซึ่งระดมทุนจากเซอร์เคิลอัพ
และยังช่วยธุรกิจขนาดเล็ก ที่เราทำงานด้วยหาลูกค้า
รอรี อีเกน ผู้ร่วมก่อตั้งและซีโอโอของเซอร์เคิลอัพ
ซีโอโอของเซอร์เคิลอัพ รอรี อีเกน
ทำงานทั้งในธุรกิจและองค์กรการกุศล
ก่อนก่อตั้งบริษัท
เซอร์เคิลอัพใช้เอไอ วิเคราะห์ข้อมูลหลายพันล้าน
แล้วหาว่าอะไรที่ลูกค้าต้องการจริงๆ
จากสินค้าอาหารและสุขภาพของพวกเขา
ปัญหาที่เราเจอจากการซื้อของคือ
มีบริษัทหลายร้อยบริษัท
ทั่วไปหมด ในเกือบทุกประเภท
พวกเขาลงทุนในบริษัทเล็กๆ
ซึ่งเอไอคิดว่าน่าจะเป็นที่ต้องการ
หนึ่งในบริษัทใหญ่ที่พวกเขาเจอคือ ไอศกรีมเฮโล ท็อป
ไอศกรีมเฮโล ท็อปเป็นยี่ห้อเล็กๆ ในแคลิฟอร์เนียตอนใต้
ปัจจุบัน มันเป็นไอศกรีมถ้วย อันดับหนึ่งของประเทศ
สิ่งที่เราเห็นได้คือการปรับเปลี่ยน ไปกับผู้ซื้อในทุกประเภทสินค้า
พวกเขาอยากได้สินค้าที่ดีต่อสุขภาพมากขึ้น
เป็นพิษกับครัวเรือนน้อยลง
โลชันที่ไม่มีสารเคมีพวกนี้
เมื่ออัลกอริธึมของเซอร์เคิลอัพ สแกนข้อมูลลูกค้าหลายพันล้านแล้ว
พวกมันพบว่าลูกค้าต้องการ คุณสมบัติสินค้าจำนวนหนึ่ง
ซึ่งเฉพาะเจาะจงมาก
ใส่ใจภารกิจ เป็นมิตรต่อสิ่งแวดล้อม
เก็บเกี่ยวสินค้าออร์แกนิก ในขณะที่สร้างการขยายตัวทางเศรษฐกิจ
ในชุมชนของพวกเขา
ฟังดูละเอียดจนเป็นไปไม่ได้เลยใช่ไหม
แต่มันตรงทุกข้อเมื่อเซอร์เคิลอัพ เจอเฮเวนลี ออร์แกนิกส์
นั่นคือสิ่งที่เอไอทำได้
คือหาเหตุผลจากข้อมูลทั้งหมดนี้
ในวิธีที่เป็นไปไม่ได้เมื่อสิบปีก่อน
การทำงานร่วมกันของเซอร์เคิลอัพกับ เฮเวนลี ออร์แกนิกส์เป็นยังไง
กระโดดกลับไปที่อินเดีย แล้วถามอามิตและอิชวาร์ดีกว่า
เราได้สร้างโรงงานใหม่ ที่ใหญ่กว่าเดิมสองเท่า
เราสามารถสร้างนวัตกรรม และสร้างผลิตภัณฑ์ใหม่ได้
สร้างรายได้ให้กับบริเวณนี้
- ฟังดูเหมือนพวกเขาช่วยคุณขยายตลาด - ใช่
ช่วยเราเพิ่มขีดความสามารถ และปริมาณการผลิต
มันมีผลกับคนที่เก็บเกี่ยวให้คุณยังไง
ตอนนี้เราช่วยเหลืออยู่ 650 ครัวเรือน
เมื่อเราเติบโตขึ้น เราขายน้ำผึ้งได้มากขึ้น
ทุกหนึ่งพันกิโล เราเพิ่มอีกครัวเรือนหนึ่ง
หมายความว่าปีถัดไป อาจเป็น 700 หรือ 750
- ว้าว โอเค - ใช่
และวันนี้คุณเห็นว่าพวกเขามีฐานะที่ดีขึ้น
พวกเขามีบ้านที่ดี มีสิ่งอำนวยความสะดวกที่ดีในบ้าน
พวกเขาส่งลูกไปโรงเรียน
มันเหมือนระบบทุนนิยมจะยังอยู่ตลอดไป
เข้าใจที่ผมพูดใช่ไหม
ธุรกิจเคยสร้างสิ่งที่ดีกว่า
นั่นคือเหตุผลที่เราเข้ามาทำมัน
เอไอจะล้มล้างมนุษยชาติหรือเปล่า
หรือปล่อยให้เราร้องหาเป้าหมายในชีวิต
ที่ผ่านมา ภูมิภาคนี้ของโลก ได้รับประโยชน์ที่ดีจากมัน
บางทีอาจมีความเป็นไปได้ที่เอไอ
ประเมินข้อมูลทั้งหมดของเรา
แล้วตัดสินใจว่าเราไม่ได้แย่นัก แล้วก็ทำงานร่วมกัน
เพื่อสร้างโลกใหม่ของความมั่งคั่ง และสามัคคีระหว่างหุ่นยนต์และมนุษย์
หรืออาจจะไม่
ไม่ว่าจะเป็นแบบไหน เวลาของเราเกือบหมดแล้ว
เชิญสนุกไปกับหุ่นยนต์ระบำเปลื้องผ้าเหล่านี้
ได้แล้ว เยี่ยม เย้!
เยี่ยมไปเลย
เอาผ้าขนหนูมาให้เธอหน่อย